கேள்வி: விமலா மேனன் - ஆரம்பகால வாழ்க்கை மற்றும் கல்வி பற்றி நீங்கள் என்ன அறிந்துள்ளீர்கள்?
பதில்: திருச்சூர் மாவட்டம், இரிஞ்ஞாலகுடா உள்ள ஒரு கிராமத்தில் விமலா ஒரு வசதியான குடும்பத்தில் பிறந்தார். கட்டிடப்பொறியியலாளர் எஸ். கே. கிருஷ்ணன் நாயர் மற்றும் விசாலட்சி அம்மா ஆகியோருக்கு பிறந்த ஏழு குழந்தைகளில் இவர் இரண்டாவது குழந்தையாவார். விமலா தனது ஆரம்ப நடனப் பாடங்களை திருப்பூணித்துறை விஜய பானுவிடம் கற்றுக்கொண்டார். எம். ஆர். மதுசுதனன் நாயரின் கீழ் கருநாடக இசை தனது பயிற்சியைப் பெற்றார். பள்ளி கல்வியை முடித்த பின்னர், 1960 இல் நடனத்தில் நான்கு ஆண்டு சான்றிதழ் படிப்புக்காக கலாமண்டலம் சேர்ந்தார். கலாமண்டலத்தில், பழையனூர் சின்னம்மு அம்மா மற்றும் கலாமண்டலம் சத்யபாமா ஆகியோரின் கீழ் மோகினியாட்டம் பயிற்சி பெற்றார். அவர் தஞ்சாவூர் பாஸ்கர இராவின் கீழ் பரதநாட்டியம் படித்தார்.
கேள்வி: விமலா மேனன் - சொந்த வாழ்க்கை பற்றி நீங்கள் என்ன அறிந்துள்ளீர்கள்?
பதில்: நெய்வேலி பழுப்பு நிலக்கரி நிறுவனம் ஜவகர் பள்ளியில் நடன ஆசிரியராக பணிபுரிந்தபோது, விஸ்வநாத மேனனை மணந்தார். 1966இல் நடந்த திருமணத்திற்குப் பிறகு, பூட்டான் அரசாங்கத்தில் அதிகாரியாக இருந்த தனது கணவருடன் இவர் பூட்டான் வசித்தார். இவருக்கு வினோத் என்ற ஒரு மகனும் மற்றும் விந்துஜா மேனன் என்ற ஒரு மகளும் இருக்கின்றனர். இவர்கள் இருவரும் பவித்ரம், என்ஜான் கந்தர்வன் போன்ற பல மலையாளப் படங்களில் நடித்துள்ளனர். பூட்டானில் தங்கியிருந்தபோது, விமலா பூட்டான் அரசுப் பள்ளியில் நடனம் கற்றுக் கொடுத்தார். மேலும், பல இடங்களில் தென்னிந்திய பாரம்பரிய நடனத்தையும் நிகழ்த்தினார்.
கேள்வி: விமலா மேனன் - விருதுகள் மற்றும் கௌரவங்கள் பற்றி நீங்கள் என்ன அறிந்துள்ளீர்கள்?
பதில்: விமலா மேனன் தனது நீண்ட தொழில் வாழ்க்கையில், 1991 இல் கேரள சங்கீத நாடக அகாதமி விருது மற்றும் 2006 இல் சங்கீத நாடக அகாதமி விருது உட்பட பல விருதுகளையும் கௌரவங்களையும் வென்றுள்ளார். 1972 இல் பரதநாட்டியம் அனைத்து கேரள சமூக சேவை சங்க விருதையும் பெற்றுள்ளார். 2004 ஆம் ஆண்டில் இந்திய அரசின் கலாச்சாரத் துறையால் " மோகினியாட்டத்தில் ராமநாட்டம்" என்ற இவரது ஆராய்ச்சி பணிகளுக்காக மூத்த சக ஊழியர் விருதை வென்றார். தென்னிந்திய பாரம்பரிய நடனங்களில் பங்களித்ததற்காக விமலாவிற்கு கலாமண்டலம் நடனத்திற்கான கேரள கலாமண்டலம் விருதை வழங்கியது.